Vilniaus Pranciškaus Skorinos gimnazija

Vilniaus Pranciškaus Skorinos gimnazija – dieninė, savarankiško mokymosi bendrojo lavinimo mokykla Vilniuje, vykdanti pradinio, pagrindinio, vidurinio ir papildomo ugdymo programas baltarusių kalba. Įstaigos kodas 191722390. Istorija Vilniaus 68-oji vidurinė mokykla pirmuosius savo mokslo metus pradėjo 1994 m. rugsėjį. 1997 m. šios vienintelės Baltijos šalyse baltarusių mokyklos bendruomenė pasirinko XVI a. švietėjo, humanisto, pirmojo Lietuvos Didžiosios Kunigaikštystės spaustuvininko Pranciškaus Skorinos vardą. Mokykla tęsia baltarusių gimnazijos, veikusios Vilniuje bemaž ketvirtį amžiaus tradicijas. Iki 1944 m. gimnazija rengė baltarusių nacionalinės inteligentijos šiame krašte branduolį. Joje veikė ir baltarusių muziejus. Pokario metais jo eksponatai buvo išsklaidyti po Lietuvos, Lenkijos ir Baltarusijos muziejus, o daugelis pedagogų buvo išvežti į Sibirą. Mokykla įsikūrusi Karoliniškėse, buvusio rusiško vaikų darželio patalpose. P. Skorinos mokyklos simbolis – Skorinos Biblijai būdingas asmeninis ženklas – jaunas mėnulis saulės fone. Vilniaus miesto savivaldybės tarybos 2013 metų vasario 15 d. sprendimu Vilniaus Pranciškaus Skorinos vidurinė mokykla pertvarkyta į Vilniaus Pranciškaus Skorinos gimnaziją. Direktoriai 1994–2013 m. Galina Sivolova nuo 2013 m. Diana Stachnovič Nuorodos Mokyklos svetainė